Schweizer-juffrou geskorsDie onderwyseres wat na bewering swart en wit kinders in haar gr. R-klas aan die Laerskool Schweizer-Reneke volgens ras geskei het, is met onmiddellike inwerkingtreding geskors, het Sello Lehari, Noordwes se LUR vir onderwys, Donderdagoggend gesê. Hy sê sy is geskors om dit moontlik te maak om die omstrede foto behoorlik te ondersoek. Lehari sê die skool het tydens sy besoek Donderdagoggend verduidelik die vier swart kinders het eenkant gesit omdat hulle nuwe inskrywings was en nóg Afrikaans nóg Engels kan praat. Hy het aan ŉ skare betogers op die skoolperseel gesê: “Ons aanvaar nie die verskoning nie,” en bygevoeg hulle moet nog oor die lot van die hoof, Alwyn Henning, besluit.